runetrust/blame-folketinget-dk huggingface dataset:
Søren Søndergaard (EL), 2023-05-31:
Statsministeren svarede fru Inger Støjberg, at det er vigtigt at lykønske Erdogan med valget, fordi han er en vigtig allieret for Danmark.
Så må man jo stille spørgsmålene: Mener statsministeren, at Erdogan, som understøtter russisk våbenproduktion, og som nægter at indføre sanktioner mod Rusland, er en stærk og konstruktiv allieret?
Mener statsministeren, at Erdogans støtte til islamister i Syrien er et udtryk for at være stærk og konstruktiv, og mener statsministeren, at Erdoganregimets foragt for den regelbaserede verdensorden skal belønnes?
Eller bør man tværtimod gøre, som vi hidtil har arbejdet for i Europarådet, nemlig udelukke Tyrkiet fra Europarådet, hvis ikke de lever op til de regler, de selv har været med til at vedtage, og frigiver politiske fanger?
Mette Frederiksen (S), 2023-05-31:
Det har jeg bestemt ikke glemt.
For det er ikke den rigtige vej at gå.
Så nej, jeg bevæger mig ikke fra en befolkningsgruppe og videre til den næste.
Men vi skal selvfølgelig her i Folketinget både kunne arbejde med vores unge, når der er nogle udfordringer der, og på ældreområdet.
Og det er bestemt ikke glemt, tværtimod.
Mette Abildgaard (KF), 2023-05-31:
Men der står i regeringsgrundlaget, at det er på ældreområdet, at frisættelsen skal starte.
Og det er rigtigt, at der har været en masse forberedende arbejde.
Men det ændrer ikke på, at vi ikke er startet på at forhandle endnu.
Og ja, forhandlingerne går tit for hurtigt her på Christiansborg, men her beder jeg om, at vi bliver inviteret.
Statsministeren adresserer i dag ungdommen og siger mange ting, jeg i øvrigt er enig i.
Mette Frederiksen (S), 2023-05-31:
Nogle gange kan man godt blive en lille smule rundtosset, for i det ene spørgsmål får man at vide, at vi er alt for handlekraftige, og at vi har alt for travlt, og at dansk politik er på speed og belastningen er for høj og sådan noget.
Og i det næste spørgsmål får vi at vide, at vi ikke gør tingene hurtigt nok, og at tingene går for langsomt.
Vi kan ikke gøre det hele på en gang.
Der er meget, jeg gerne vil have gik hurtigere og vi hurtigere kom i mål med.
Men det er ikke sådan, at arbejdet på ældreområdet har ligget stille siden den nytårstale.
Faktisk har der tværtimod været igangsat et kæmpe arbejde med inddragelse af rigtig mange mennesker, der arbejder på ældreområdet, eller som er pårørende, eller som er borgere på ældreområdet.
Så har der også været et folketingsvalg, og der har været et regeringsskifte, og den nye ældreminister arbejder nu videre, også på baggrund af noget af det arbejde, der skete i den seneste valgperiode.
Så vi er aldeles i gang med den her dagsorden, men det er rigtigt, at vi endnu ikke har nået alt det, vi gerne vil.
Mette Abildgaard (KF), 2023-05-31:
»Jeg vil derfor i aften foreslå noget vidtgående.
At vi afskaffer den omfangsrige regulering og lovgivning på ældreområdet og starter helt forfra.
En ny kort og præcis ældrelov. Med klare værdier. Værdighed. Valgfrihed. Selvbestemmelse. Og få dokumentationskrav.«
Der skal ikke gå Tirsdagsanalysen i det, så jeg vil ikke bede statsministeren om at gætte, hvem citatet er fra.
Jeg kan afsløre, at det er fra statsministeren.
De ord udløste en enorm forventning i vores ældresektor, hos vores ældre, hos de pårørende og hos medarbejderne om forandring på et område, hvor der er brug for forandring, og hvor der er bred politisk vilje til forandring.
Siden den 1. januar 2022 har statsministeren været statsminister i hele perioden, men jeg har som ældreordfører ikke været indkaldt til et eneste reelt forhandlingsmøde om en ny ældrelov.
Er det helt tilfredsstillende?
Mette Frederiksen (S), 2023-05-31:
Jeg vil sige to ting.
Det er jo faktisk et af de områder, hvor vi adskiller os fra mange andre lande, hvor der undervejs i pandemien var udgangsforbud og meget, meget hårde restriktioner.
Vi valgte jo faktisk en meget åben strategi, hvor man kunne være sammen med andre mennesker, ikke på samme måde, som vi havde været vant til, men hvor man kunne være ude, og hvor man kunne være sammen med andre mennesker, heldigvis.
Så tror jeg måske, at spørgsmålet bygger på en lidt fejlagtig præmis om, at skulle der komme en epidemi eller pandemi på et tidspunkt, så ville man en til en kunne gøre det samme eller lade være med at gøre noget tilsvarende, som man gjorde her.
Men hvad nu, hvis der kommer noget med et helt andet udtryk end det, vi har prøvet de senere år?
Det går ikke helt lige så godt som med SF.
I forhold til udenlandsk arbejdskraft har jeg et par betragtninger.
For det første har vi jo ændret beløbsgrænsen, og selvfølgelig er udenlandsk arbejdskraft en del af løsningen i dag på det danske arbejdsmarked.
Jeg tror i øvrigt aldrig, vi har haft så mange med udenlandsk baggrund, der er inde at arbejde på vores arbejdsmarked.
Det er selvfølgelig utrolig vigtigt, at det er under kontrollerede og ordentlige arbejdsvilkår, så det ikke er social dumping, og at der ikke bliver en konkurrence på løn eller på dårlige arbejdsvilkår.
Men det har vi nu i øvrigt også kunnet samarbejde om tidligere.
Så har jeg det jo sådan, at når man har arbejdet mange år på det danske arbejdsmarked, skal man også kunne trække sig tilbage, og det er jo en gammel traver, at Radikale ønsker at afskaffe efterlønnen, og det gør vi ikke.
Ole Birk Olesen (LA), 2023-05-31:
Ja, der kan komme en ny epidemi, og derfor er det meget vigtigt at finde ud af, hvad vi gjorde godt, og hvad vi gjorde skidt under denne epidemi.
Derfor er det ærgerligt, at statsministeren og regeringspartierne med det flertal, de har i Folketingssalen, har stemt imod, at der kan gennemføres en grundig evaluering af coronaindsatsen.
For uanset om statsministeren mener, at coronanedlukningen af børns undervisning og fritidstilbud ikke har eneansvaret for deres mistrivsel, så er der i min optik ingen som helst tvivl om, at det har medvirket til mistrivslen hos de unge og hos børnene, i forhold til at de ikke kunne se deres kammerater i den her periode.
Så hvorfor skal vi ikke have en undersøgelse af, om det havde nogen effekt på corona?
Mette Frederiksen (S), 2023-05-31:
Jeg tror, at jeg må være meget ærlig og sige, at det der er udtryk for en – i mine øjne – for gammeldags tilgang til det her rigsfællesskab.
Grønland er Grønland, og Færøerne er Færøerne, og det er sådan set, uagtet hvad man måtte have af holdninger til det.
Derfor er stillingtagen til Grønlands fremtid grønlændernes.
Vi har et ønske om at have et stærkt rigsfællesskab, og jeg er personligt meget engageret i, at det rigsfællesskab har så gode betingelser som overhovedet muligt.
Men spørger du mig direkte, er det ikke en dansk politiker, der længere skal definere et andet lands fremtid.
Rasmus Jarlov (KF), 2023-05-31:
Det gør helt ondt inde i hjertet, at Danmarks statsminister ikke har en holdning til, om Grønland skal løsrive sig fra Danmark.
Det er så stor en beslutning, at når historiebøgerne skal skrives om 500 år, vil en eventuel grønlandsk selvstændighed formentlig være det eneste fra vores tid, der vil stå i dem.
Der vil ikke stå noget om corona, og der vil ikke stå noget om, hvor meget forsvarsudgifterne var det ene eller det andet år.
Men et tab af 98 pct. af Danmarks territorium er så afgørende en beslutning, at statsministeren er nødt til at have en holdning til det.
6 millioner mennesker har også ret til at vide, hvad der er Danmarks politik på det her område.
Mette Frederiksen (S), 2023-05-31:
Jeg vil ikke formulere det på den måde, at jeg eller regeringen har et ønske om, hvad Færøerne eller Grønland skal.
Vi har et rigsfællesskab sammen, og vi vil gøre, hvad vi kan fra vores side, for at det rigsfællesskab har så gode betingelser som overhovedet muligt.
Det, jeg sagde før, er, at jeg godt forstår, at der er et ønske om selvstændighed, men det er jo noget andet.
I forhold til de økonomiske implikationer af, hvad der end måtte ske i fremtiden, vil mit forslag være, at vi tager tingene i den rigtige rækkefølge.
Og der er ikke anmeldt et ønske om selvstændighed, og derfor er vi jo slet ikke påbegyndt hverken overvejelserne, drøftelserne eller samarbejdet om, hvordan det i så fald skal se ud.
Rasmus Jarlov (KF), 2023-05-31:
Mit spørgsmål er ganske kort.
Ønsker statsministeren, at Grønland skal blive en selvstændig stat?
Mette Frederiksen (S), 2023-05-31:
Jamen lige præcis omkring vores udsatte børn skal man jo ikke forsøge at ramme rigtigt; der skal man sætte ind så tidligt, som man overhovedet kan.
Men det er jo det, der er problemet – at det ikke sker i dag.
Og ja, jeg er af den fuldstændig og aldeles klare overbevisning, at der er børn i Danmark, der burde blive anbragt uden for hjemmet, men som ikke bliver det.
Og det er et dobbelt svigt, som vi ikke kan være bekendt, for ét er, at man måske er udstyret med en mor eller en far eller en mor og far, der ikke kan tage vare på en, men at samfundet ved det og ikke reagerer, er faktisk næsten ikke til at bære.
Katrine Daugaard (LA), 2023-05-31:
Men nu fokuserer statsministeren igen på anbringelser.
Det er ikke anbringelsessager; det er alle de andre børnesager, der ligger i sådan en afdeling.
Skal de ikke have ret til at få en ordentlig individuel vurdering, i forhold til hvilken indsats der skal sættes ind med?
Eller skal kommunerne bare skyde med spredehagl nu og øge budgetterne endnu mere i deres forsøg på at ramme rigtigt med en indsats?
Mette Frederiksen (S), 2023-05-31:
Når vi diskuterer de mest udsatte børn, hvem er det så, hvis retssikkerhed man er mest optaget af?
Det er ikke mere end nogle uger siden, jeg sad sammen med en flok unge, som alle sammen havde haft et ønske om at blive anbragt, men som ikke var blevet det, fordi samfundet stadig væk står på forældrenes side.
Jeg synes ikke, der er en overfokusering her.
Jo, det, der er en overfokusering på, er børnene, og at vi endelig har barnet som omdrejningspunkt.
Og det klæder os.
Katrine Daugaard (LA), 2023-05-31:
Jeg kunne godt tænke mig at spørge statsministeren om barnets lov, som har en fuldstændig vanvittig overfokusering på anbringelse, og i den overfokusering glemmer man jo alle de andre børnesager, som ikke har noget med anbringelse at gøre, idet det ikke længere er et krav, at de familiesager også skal have en børnefaglig undersøgelse.
En børnefaglig undersøgelse skal jo resultere i, at der tages en begrundet stilling til, om der er et grundlag for at iværksætte en indsats, og det er også i den, hele retssikkerheden ligger.
Hvordan kan statsministeren mene, at det er til børnenes bedste?
Mette Frederiksen (S), 2023-05-31:
Jeg er sådan set ikke i tvivl om, at det at få ordentlig mad, når man er gammel, er noget af det allerallervigtigste, og nu vi i dag kigger ind i ting, vi måske skulle have gjort på en anden måde, så blev der nok nedlagt lige lovlig mange køkkener undervejs, f.eks. på vores plejehjem.
Altså, de fleste af dem, der er gamle i Danmark i dag, spiser nogenlunde den samme mad, det traditionelle danske køkken, og det synes jeg selvfølgelig de skal have mulighed for.
Nick Zimmermann (DF), 2023-05-31:
Jeg håber i øvrigt lige, statsministeren vil orientere sin egen gruppe om det.
Godt, så vil jeg prøve at gå videre til noget fuldstændig andet, der sådan set handler om, at statsministeren i sin tale nævnte ældreloven, og at man virkeligheden var i fuld gang med at gøre en masse for vores ældre borgere.
Nu tror jeg, der er blevet snakket om en ældrelov i måske omkring halvandet år, og jeg spurgte også lidt tidligere en anden ordfører, der var på talerstolen, ind til det her med, om det virkelig er rimeligt, at ældre medborgere, der sidder rundtomkring på landets plejehjem, og som, mens man bor på plejehjemmet, har en gennemsnitslevetid, der hedder 1 til 2 år – man er i den sidste tid af ens liv – ikke selv har krav på at bestemme, hvad det er for en slags mad, man vil proppe i munden.
Hvorfor er der nogle politikere, der skal bestemme, at man i den sidste tid af ens liv skal gå over til at spise veganergryde, linsebøffer, ærtebøffer, og hvad ved jeg, i stedet for de vante kødretter, som man er vokset op med?
Mette Frederiksen (S), 2023-05-31:
Som jeg sagde det før, synes jeg, det er meget naturligt at lykønske en kollega med et genvalg, og så vil jeg i øvrigt gerne sige, at jeg ikke har en jobansøgning ude til noget som helst andet job.
Det har jeg ikke haft på noget tidspunkt, og det har jeg heller ikke for nærværende.
Det har jeg ikke.
Nick Zimmermann (DF), 2023-05-31:
Tak for det.
Det er jo i virkeligheden ikke kun i befolkningen, der bliver spekuleret over, om statsministeren er på vej videre til et nyt job, men det er jo faktisk også internt i Socialdemokratiet, kan vi læse.
Flere medier skriver om det, og det bliver jo rigtig spændende, om man ender med at vælge den ene eller den anden kandidat, der skal overtage, hvis det er sådan, at statsministeren er på vej videre, og et eller andet sted er det jo helt op til statsministeren selv, og det må man jo respektere, hvad enten man mener, det er en god idé eller ej.
Der er jo desværre mange herboende tyrkere i vores land, der mener, det var fuldstændig fantastisk, at han blev præsident, og det er jo et mønster, der gør sig gældende over hele Europa.
Men der er jo rent faktisk også lommer både i Europa, men også i Tyrkiet, der ønsker en ny retning.
Mangler statsministeren ikke at have noget indsigt i forhold til de mennesker, der har ønsket en ny retning for Tyrkiet, og som har ønsket at stoppe islamiseringen af Tyrkiet, og som prøver at gå i en lidt mere proeuropæisk retning?
Hvor skal de nu kigge hen?
Mette Frederiksen (S), 2023-05-31:
Jeg vil også meget gerne investere i uddannelse, men jeg køber altså ikke den der med, at jo længere, jo bedre.
Jeg ved ikke rigtig, hvem det er, der har fundet på det.
Derfor tror jeg på, at vi godt kan lave nogle kortere forløb, men med mere indhold og med mere kvalitet.
Og så tror jeg i øvrigt, at vi skal væk fra at tænke uddannelse som noget, der primært foregår i starten af vores liv, og i virkeligheden i højere grad indrette vores uddannelsessystem, så det passer til det arbejdsmarked, vi alle sammen arbejder på, nemlig at vi har behov for en større vekselvirkning mellem at arbejde og at uddanne sig.
Samira Nawa (RV), 2023-05-31:
Jeg havde desværre også forventet, at det var en noget mere kølig modtagelse af de forslag, som vi kommer med.
Men når vi i Radikale Venstre har nogle af de andre forslag, er det også, fordi vi synes, at det, når regeringen f.eks. peger på at gå uddannelsesretningen og lave reformer på uddannelse, faktisk tværtimod er et område, hvor vi bør investere, hvis vi gerne vil vores børn og unge det godt i fremtiden.
Mette Frederiksen (S), 2023-05-31:
Jamen der er jo flere ting at sige til det spørgsmål.
Altså, noget handler jo om, om man tror på, at hvis ikke der havde været en pandemi med tilhørende nedlukninger, så ville man se et andet mønster, hvad angår mistrivsel.
Det synes jeg ikke helt harmonerer med, at de problemer, der er omkring mistrivsel, jo ikke alene er et dansk anliggende.
Det følger i øvrigt heller ikke et bestemt nedlukningsmønster under corona, så vidt jeg kan se.
Tværtimod kigger vi ind i, at det, der er en af den vestlige verdens store udfordringer, er mistrivsel blandt vores børn og unge; det gælder i hvert fald en meget, meget stor del og stigende del af vores børn og unge.
Og det gælder jo så både lande, hvor der har været udgangsforbud, hvad der ikke har været i Danmark på noget tidspunkt, og lande, der har fulgt nogle andre coronastrategier, end vi har.
Ole Birk Olesen (LA), 2023-05-31:
Tak for, at statsministeren igen tager emnet op om unges mistrivsel.
Det er et vigtigt emne.
Jeg synes, at statsministerens megen fokus på skærme er en lidt ærgerlig tendens, fordi skærme er et bredt begreb, og vi har ingen grund til antage, at drenges megen brug af onlinespil er skadelig i voldsom grad med hensyn til deres trivsel, tværtimod.
Derimod kan mange pigers sammenligning af sig selv med glamourøse kvinder og piger på nettet og på sociale medier nok forårsage noget mistrivsel.
Der er også ret stor indikation på, at statsministerens nedlukning af skoler og fritidstilbud under corona har ført til mistrivsel.
Derfor er det ærgerligt, at regeringspartierne har stemt et forslag om at lave en grundig evaluering af coronaindsatsen i Danmark ned her i Folketingssalen.
Hvorfor skal vi ikke undersøge, hvad der virkede, og hvad der ikke virkede, herunder den nedlukning af skoler og fritidstilbud, som har forårsaget mistrivsel hos de unge?
Mikkel Bjørn (DF), 2023-05-31:
Tak for det.
Jeg stod her med integrationsministeren for nogle uger siden og drøftede en sag om en mand, der havde fået, tror jeg, to betingede udvisninger og fire advarsler om udvisning – i hvert fald noget i den stil – og det vidner jo om et dybt forrykt system, at man på den måde kan få den ene advarsel om betinget udvisning efter den anden.
Altså, hvis man bliver udvist, skal det da bare være konsekvent udvisning efter første dom, og det er jo bl.a. internationale konventioner, der står i vejen for det.
Hvad har statsministeren tænkt sig at gøre, for at vi får løst det problem?
Mette Frederiksen (S), 2023-05-31:
Jeg er meget enig i, at ansvaret for at lade sig integrere påhviler den, der kommer hertil udefra.
Jeg har ikke noget som helst ønske om at poste en masse penge i integrationsprojekter – overhovedet ikke endda.
Når man kommer hertil, og det er ligegyldigt, om det er første generation eller det er generationerne efter, så skal man spille efter de spilleregler, der er.
Jeg forstår det simpelt hen ikke.
Og jeg vil gerne indrømme, at det for mig er noget af det mest provokerende at se på og lytte til.
Jeg forstår ikke, at man kan have den tilgang til Danmark.
Så nej, det her er bestemt ikke udtryk for, at det er os, der har en integrationsforpligtelse.
Kommer man hertil udefra, må man lade sig integrere, lære det danske sprog og forsørge sig selv, hvorfor jeg så også håber på bred opbakning til, at vi snart kan få indført en arbejdspligt, for hvis ikke man kan finde arbejde selv, skal man i vores øjne arbejde for sin ydelse i fremtiden.
Mikkel Bjørn (DF), 2023-05-31:
Tak for det.
Og jeg synes jo lidt, at det er en måde at tale på, som i vid udstrækning lægger ansvaret for integrationen over på samfundet og dermed også fratager den enkelte for personligt ansvar i forhold til integrationen; og ikke mindst fratager man politikerne ansvaret for i første omgang overhovedet at have lukket de her mennesker ind i landet.
Det, vi ser, og det, der er relevant i forhold til de ting, statsministeren nævner, er jo ikke konsekvenserne af Danmarks integrationspolitik, men kort og godt konsekvenserne af mellemøstlig og nordafrikansk indvandring.
Det, vi har brug for, er jo ikke flere integrationspakker; det er derimod en konsekvent og effektiv udvisningspolitik uden hensyntagen til diverse internationale konventioner, der begrænser os i at føre den nødvendige politik, bl.a. i forhold til udvisninger.
Er statsministeren enig i det?
Mette Frederiksen (S), 2023-05-31:
Det ville være lidt mærkeligt at skrive vores børn og unge ud af sundhedspolitikken.
For det er jo ikke sådan, at vi først får behov for et ordentligt sundhedsvæsen, når vi bliver gamle.
Altså, det er noget, vi alle sammen lever i undervejs, og der er jo ganske mange børn og unge, der også har behov for noget, hvad enten det er på det somatiske område, eller det er i psykiatrien, som jeg også var inde på tidligere.
Så når vi vælger at sige fra den her regerings side, at det, der på mange måder er kronjuvelen i det danske samfund – det er jo den fri og lige adgang til sundhed – er det, vi vil gå ind at styrke, så er det også, synes jeg, et meget, meget vigtigt signal til vores børn og unge.
Martin Lidegaard (RV), 2023-05-31:
Det med forsvar er vi enige om.
Men der er jo den forskel i regeringens økonomiske politik, at der kommer nye penge til sundhed, nye penge til forsvar, nye penge til ældre, også nye ældrecheck, må man forstå, når der kommer en flyafgift på et tidspunkt, men når det handler om uddannelser, børn og unge, kan vi kun styrke erhvervsuddannelserne og velfærdsuddannelserne – hvad vi gerne vil – hvis vi forringer nogle andre uddannelser eller skærer nogle andre steder.
Altså, der er simpelt hen en skæv profil mellem generationerne.
Og nu kommer der så ekstra penge, og der er vi i Radikale Venstre bare ekstremt optaget af, at vi får plads til de forebyggende, tidlige indsatser, både socialt og sundhedsmæssigt, for hvis ikke vi kan finde nye penge til det, tror jeg ikke, vi løser opgaven, heller ikke med de 42.000 unge.
Mette Frederiksen (S), 2023-05-31:
Når vi i Danmark i de kommende år investerer et svimlende beløb i forsvar og sikkerhed, er det da i høj grad af hensyn til vores børn og unge.
Vi gør det selvfølgelig for at hjælpe Ukraine, vi gør det for at styrke vores eget beredskab og ikke mindst vores rolle i alliancen i den vestlige verden, men vi gør det da også for at sikre, at vores børn og unge kan leve i en verden med fred, med frihed og med demokrati.
Jeg ved godt, det er store ord, men det er jo det, forsvars- og sikkerhedspolitik handler om; det er at sikre, at næste generation har et frit land.
Når vi gør alt det, vi gør, på den grønne dagsorden, er det da ikke mindst af hensyn til de næste generationer, og når jeg så sent som i morges stod og talte om behovet for at investere i uddannelse, er det jo af hensyn til næste generation.
Martin Lidegaard (RV), 2023-05-31:
Jeg kan ikke lade være med lynhurtigt at kommentere på den lille udveksling, der var mellem hr. Alex Vanopslagh og statsministeren, om hele coronahåndteringen, for jeg tror egentlig, verden er så kompleks, at der er noget, vi kan takke statsministeren for at hun håndterede resolut og godt, og så er der noget, som gik for hurtigt.
Vi er jo lidt optaget af, at vi fik lukket skoler, gymnasier og liberale erhverv i modsætning til i Sverige, og at det tilsyneladende ikke havde den store effekt, og det synes jeg da er utrolig vigtigt at lære af, ikke for at skulle pege fingre, men for at lære af det.
Og derfor er vi enormt kede af, at regeringen ikke vil være med til at evaluere på nogle af de indsatser, som har haft så store konsekvenser for vores børn og unge.
Men mit spørgsmål til statsministeren, som jeg har glædet mig til, er sådan set det samme, som jeg har stillet til alle andre i løbet af dagen: Med det nye råderum, vi er med til at skabe – og jeg er jo enig med statsministeren i, at vi mangler arbejdskraft; vi har også hjulpet regeringen med alt, hvad den har lagt frem, og vi vil gerne hjælpe den endnu mere og have højere ambitioner på flere områder – hvad er det så, vi skal investere i?
Så 100 nye kroner – hvordan investerer vi dem bedst?
Mette Frederiksen (S), 2023-05-31:
Det vil vi meget gerne være med til at diskutere, også med Enhedslisten.
Der bliver her talt om at få nedbragt sygefraværet, og det er vi meget enige om.
Det vil også være fint at få kigget på deltidsstillinger.
Og tænk, hvis vi kunne få alle de 42.000 unge i potentialegruppen i gang med uddannelse og arbejde.
Så vi er meget, meget villige til også at diskutere andre veje, også gerne sammen med Enhedslisten.
Pelle Dragsted (EL), 2023-05-31:
Der er 10 mia. kr. mere, og det må vel alt andet lige betyde, at virkeligheden på en eller anden må virke ind på regeringens syn på, hvad der er nødvendigt i forhold til at gribe ind i danskernes frihed, tryghed og fritid med de her såkaldte reformer.
Hvad angår mangel på arbejdskraft, er vi sådan set kommet med masser af forslag til, hvad man kan gøre.
Man kan gøre noget ved omfanget af stresssygemeldinger, som koster tusindvis af hænder hvert år; man kan stoppe den diskrimination af seniorer, der er på arbejdsmarkedet; man kan gribe ind over for nultimekontrakter, som holder mange i alt for korte og løse ansættelser ufrivilligt; man kan give en praktikpladsgaranti.
Jeg kan ikke nå mere, men jeg kunne blive ved.